Tutkimusten mukaan turvapaikanhakijoiden kasvu lisää muukalaisvihamielisyyttä, sanoo professori Dominik Hangartner. Nopea työllistyminen helpottaa kotoutumista ja todennäköisesti heikentää ääriajattelua.

Professori Dominik Hangartner tutkii maahanmuuttoa ja ääriasenteita.­

Suomalaisten asenne maahanmuuttoa kohtaan on pysynyt yllättävän vakaana.

Tämä pistää London School of Economicsin ja ETH Zürich -yliopiston taloustieteen professorin Dominik Hangartnerin silmään, kun hän tarkastelee HS:n maahanmuuttoa koskevia asenteita selvittänyttä gallupia. Hangartner johtaa ETH Zürichissä ja Stanfordin yliopistossa toimivaa maahanmuuttoa tutkivaa laitosta.